બૉલીવુડમાં ઘણી સેલિબ્રિટીઓએ તેમના લગ્નજીવનનો અંત આણી દીધો છે તો બીજી તરફ કેટલીક સેલિબ્રિટીઓના લગ્નજીવનમાં પ્રૉબ્લેમ ચાલી રહ્યા છે ત્યારે સની લીઓની કહે છે કે સફળ લગ્નજીવન માટે કૉમ્પ્રોમાઇઝ અને વિશ્વાસ ખૂબ જ જરૂરી છે. સની લીઓનીએ ડૅનિયલ વેબર સાથે ૨૦૦૯માં લગ્ન કરેલાં અને તેમના સફળ લગ્નજીવન પાછળનું રહસ્ય પૂછતાં તેણે કહ્યું હતું કે ‘કૉમ્પ્રોમાઇઝ અને વિશ્વાસ એ સફળ લગ્નજીવનની ચાવી છે. હું એમાં વિશ્વાસ કરું છું કે હૅપી વાઇફ હૅપી લાઇફ. પરંતુ લગ્નજીવનમાં કૉમ્પ્રોમાઇઝ, અનકન્ડિશનલ લવ અને એકબીજા સાથે તમામ પ્રકારની વાતચીત કરો એ પણ ખૂબ જ જરૂરી છે. તમે દરેક વસ્તુમાં સહમત નહીં હો એ વાજબી છે, તેથી એકબીજા માટે કૉમ્પ્રોમાઇઝ કરવું જરૂરી છે.’